Source: http://docplayer.fi/768373-Kirjanpitolain-mukainen-valuuttakurssien-kasittely-kirjanpidossa-ja-vaikutukset-tilinpaatokseen.html
Timestamp: 2018-01-21 15:15:18+00:00
Document Index: 1253293

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kirjanpitolain mukainen valuuttakurssien käsittely kirjanpidossa ja vaikutukset tilinpäätökseen - PDF
Kirjanpitolain mukainen valuuttakurssien käsittely kirjanpidossa ja vaikutukset tilinpäätökseen
Download "Kirjanpitolain mukainen valuuttakurssien käsittely kirjanpidossa ja vaikutukset tilinpäätökseen"
1 Kirjanpitolain mukainen valuuttakurssien käsittely kirjanpidossa ja vaikutukset tilinpäätökseen Vehviläinen, Riikka 2012 Laurea Kerava
2 Laurea-ammattikorkeakoulu Laurea Kerava Kirjanpitolain mukainen valuuttakurssien käsittely kirjanpidossa ja vaikutukset tilinpäätökseen Riikka Vehviläinen Liiketalouden koulutusohjelma Opinnäytetyö Helmikuu, 2012
3 Laurea-ammattikorkeakoulu Laurea Kerava Liiketalouden koulutusohjelma Tiivistelmä Riikka Vehviläinen Kirjanpitolain mukainen valuuttakurssien käsittely kirjanpidossa ja vaikutukset tilinpäätökseen Vuosi 2012 Sivumäärä 44 Jokainen kansainvälisesti toimiva yritys kohtaa päivittäisessä toiminnassaan valuuttakurssit ja niiden vaihtelut. Yhä useampi yritys omistaa ulkomaisia tytäryrityksiä, käy kansainvälistä vienti- tai tuontikauppaa sekä on ulkoistanut toimintaansa tai sen osia ulkomaille. Valuuttakurssit vaihtelevat päivittäin ja tietyt tekijät voivat saada aikaan isoja ja merkittäviä heilahteluja valuutan arvossa suhteessa toiseen valuuttaan. Yritykselle syntyy näiden heilahteluiden ansiosta mahdollisuus niistä hyötymiseen, mutta samalla myös yhtä suuri uhka niiden epäsuotuisaan kehitykseen. Valuuttakurssien käsittelyä yrityksien kirjanpidossa ohjaa kirjanpitolautakunnan laatima kirjanpitolaki. Kirjanpitolaista löytyy säädöksiä ulkomaanrahan määräisten erien muuttamisesta euroiksi sekä konsernin ulkomaisten tytäryrityksien tilinpäätösten yhdistelystä konsernitilinpäätökseen. Tässä opinnäytetyössä tarkastellaan niitä yrityksen tilanteita, joissa näitä lakeja noudatetaan ja miten kirjanpidossa tehdyt kurssierojen ja muuntoerojen kirjaamiset vaikuttavat tilinpäätöksessä tuloslaskelman ja taseen eriin. Opinnäytetyö ei ole toimeksianto, mutta se on tehty suomalaisen kansainvälisesti toimivan konsernin näkökulmasta. Opinnäytetyön tarkoituksena on ollut tuottaa yleishyödyllistä tietoa valuuttakursseista ja niiden merkityksestä esimerkiksi yritysten työntekijöille tai aiheesta kiinnostuneilla opiskelijoille. Teoria on pyritty esittämään mahdollisimman helposti ymmärrettävästi ja havainnollistamaan sitä esimerkein. Tutkimus on toteutettu kirjallisuuskatsauksena ja tärkeimpinä lähteinä ovat olleet kirjanpitolaki sekä kirjanpitolautakunnan yleisohjeet. Lisäksi on käytetty erilaisia kansainvälistä kauppaa, kirjanpitoa ja konsernitilinpäätöstä käsitteleviä teoksia. Esimerkeissä apuna on käytetty Euroopan keskuspankin julkaisemia päiväkohtaisia valuuttakursseja. Työn loppuun on koottu esimerkkilukuja neljän eri yrityksen tilinpäätöksistä tai osavuosikatsauksista, jotta saadaan realistisempi kuva siitä, millaisia seurauksia valuuttakurssien vaihteluilla on ollut yrityksien liiketoimintaan. Jokainen esimerkkiyrityksistä mainitsee valuuttakurssit yhdeksi liikevaihtoon olennaisesti vaikuttavista tekijöistä ja erilaisista tunnusluvuista käy ilmi niiden suuruusluokka. Asiasanat: valuuttakurssit, kansainvälinen kauppa, kirjanpitolaki, kirjanpito, konsernitilinpäätös
4 Laurea University of Applied Sciences Laurea Kerava Business Management Programme Abstract Riikka Vehviläinen Exchange Rates in Accounting According to the Law of Accounting and Their Effects on Financial Statements Year 2012 Pages 44 Every company that operates in international markets faces exchange rates and their fluctuations in their daily operations. More and more companies own subsidiaries abroad, are engaged in the worldwide export or import trade and have outsourced their operations or parts of it abroad. Exchange rates vary every day and some factors can cause large and significant fluctuations in the value of the currency against another currency. Because of these fluctuations the companies have a possibility to benefit from them but also at the same time there is as major threat to their unfavorable development. The processing of the exchange rates in a company s accounting is directed by the law of accounting. In the law there are statutes about converting a foreign currency into the Euro and about consolidating financial statements of the group s foreign subsidiaries to the group s consolidated financial statement. This thesis examines the situations in which these laws are considered, and how the entries are made by the exchange rate differences and how foreign currency translation adjustments affect the financial statements, profit and loss account and balance sheet items. The thesis is not an assignment from a company but it was made from the point of view of an internationally operating Finnish group. The aim was to produce useful general information about exchange rates and their significance to corporate employees or students interested in the topic. The aim was to present the theory in an easily understandable way and illustrate it with examples. The study was carried out as a literature overview and the principal source was the law of accounting and the guidelines by the Accounting Standards Board. Literature on international trade, accounting and consolidated financial statements was also used. In the examples there were used the daily exchange rates published by the European Central bank. The final section of the study contains example figures from four companies financial statements or interim reports in order to obtain a more realistic view of the effects of the financial exchange rate fluctuations on a company s business. Each company refers to the exchange rates as one of the factors that have essential influence on the company s income. Their key figures clarify the degree of the exchange rate differences. Key words: Exchange rates, Foreign trade, Accounting, Consolidated financial statement
5 Sisällys 1 Johdanto Aihe ja tutkimuskysymys Tutkimuksen tarkoitus Tutkimuksen rakenne ja tutkimusmenetelmät Valuuttakurssit Valuuttamarkkinat Kurssimuutokset Kansainvälinen kauppa Kirjanpitolaki Ulkomaanrahan määräiset erät Valuuttakurssit konsernitilinpäätöksessä Yleiset kirjanpitoperiaatteet Ulkomaanrahan määräisten erien käsittely Ostot ja myynnit juoksevassa kirjanpidossa Saamiset, velat ja kurssierot tilinpäätöspäivänä Lainat ja muut rahoitustapahtumat Ennakkomaksut Tytäryrityksien tilinpäätöksien muuntaminen samaan valuuttaan Kahden kurssin menetelmä Yhden kurssin menetelmä Temporaalimenetelmä Monetary/non-monetarymenetelmä Lyhytvaikutteiset-pitkävaikutteiset-menetelmä Konsernitilinpäätöksen eliminointien muuntoerot ja kurssierot Tytäryrityksen hankintahetken oman pääoman muuntoero Tytäryrityksen hankinnan jälkeen kertyneen pääoman muuntoero Muut eliminointien kurssierot Muuntoeron realisoituminen ja kirjaaminen Valuuttakurssien vaikutukset tulokseen ja taseeseen Tuloslaskelman erät Taseen erät Liitetiedot Yritysesimerkkejä ASSA Abloy Vaisala John Deere Tikkurila Johtopäätökset... 39
6 Lähteet Kaavat Taulukot... 44
7 1 Johdanto Kansainvälinen liiketoiminta vaatii yrityksiä kiinnittämään huomiota sellaisiin asioihin, joita normaalisti ei välttämättä tarvitsisi ajatella toimiessa vain kotimaisilla markkinoilla. Vaikka siirtyminen kaupankäynnissä kotimaan rajojen ulkopuolelle avaa yritykselle monia uusia mahdollisuuksia, tulee niiden mukana aina myös suuri joukko riskejä. Yksi näistä riskeistä on valuuttakurssien muutoksiin liittyvä valuuttariski. Yrityksen kannalta epäsuotuisasti muuttuvat valuuttakurssit voivat saada aikaan merkittäviä tappioita liiketoiminnassa. Se, kuinka hyvin yritys tuntee nämä kansainväliseen kauppaan liittyvät riskit ja osaa ennustaa niiden vaikutuksia liiketoiminnalleen, on avainasemassa yrityksen menestymiselle kansainvälisillä markkinoilla. Kenenkään ei kannata sukeltaa pää edellä tuntemattomaan, vaan kaikkien mahdollisten tekijöiden analysoiminen ennen suuria päätöksiä on ehdottoman tärkeää. Tässä opinnäytetyössä käsitellään kansainvälisesti toimivien konsernien kohtaamia valuuttakurssien muutosten haasteita ja vaikutuksia kirjanpidon kautta aina konsernitilinpäätökseen. 1.1 Aihe ja tutkimuskysymys Opinnäytetyöni aiheena on valuuttakurssit. Aihetta käsitellään kirjanpitolain, kirjanpidon ja tilinpäätöksen laatimisen näkökulmasta. Tutkimuksen pohjana on kirjanpitolaista löytyvät eri valuuttakurssien käsittelyä koskevat säädökset. Keskityn selvittämään millaisissa tilanteissa yrityksen kirjanpidossa joudutaan käsittelemään valuuttakursseja ja miten ne vaikuttavat yrityksen liiketoimintaan. Tarkoituksena on selvittää, mihin eriin valuuttakurssien vaihtelut vaikuttavat kansainvälistä kauppaa käyvän konsernin konsernitilinpäätöksen tuloslaskelmassa ja taseessa sekä kuinka merkittävä niiden vaikutus loppujen lopuksi on. Valuuttakurssit on aiheena laaja, mutta olen rajannut sen kirjanpidon näkökulmaan. Valuuttakursseista on aikaisemminkin tehty opinnäytetöitä, mutta opinnäytetyöni eroaa niistä näkökulman vuoksi. Työssäni ei lähestytä aihetta valuuttariskien, valuuttastrategioiden, hinnoittelupäätösten tai suojauskeinojen näkökulmasta. Tästä johtuen työssäni ei käsitellä esimerkiksi valuuttapositioiden määrittelemistä tai budjetointia. Yritykset voivat ja niiden kannattaakin suunnitella hintansa ja kaupankäyntinsä valuuttakurssien perusteella, mutta tässä työssä ei käsitellä yrityksen kaupankäyntiä edeltäviä toimenpiteitä, vaan keskitytään tarkastelemaan sitä, mitä tapahtuu liiketapahtumien maksusuoritusten syntymisen yhteydessä. Opinnäytetyöni eroaa muista aiemmin tehdyistä töistä myös siinä suhteessa, että se perustuu lähinnä kahden kirjanpitolain asetuksen vaikutuksien tarkasteluun. Lisäksi esittelen valuuttakurssien käsittelyä konsernitilinpäätöksen laatimisessa.
8 8 Opinnäytetyöni ei ole toimeksianto, mutta teen tutkimukseni suomalaisen kansainvälistä liiketoimintaa harjoittavan ja ulkomaisia tytäryrityksiä omistavan konsernin näkökulmasta. Konserni käyttää perusvaluuttanaan euroa eli se muuttaa ulkomaan valuutassa olevat ostonsa ja myyntinsä euroiksi ja laatii tilinpäätöksensä euroina. Opinnäytetyön esimerkeissä oletetaan myös, että emoyhtiö omistaa tytäryhtiön kokonaan eikä sillä ole siis vähemmistöosakkaita. Tästä johtuen esimerkiksi oman pääoman muuntoeroista ei eroteta vähemmistöosuutta. Tutkimustehtäväni voisi tiivistää kysymykseen: mitkä kirjanpitolait säätelevät valuuttakurssien käsittelyä ja miten syntyvät kurssi- ja muuntoerot vaikuttavat konserniyhtiön tilinpäätökseen, tulokseen ja taseeseen? Selvitän tätä käyttämällä lisäkysymyksiä: Mitä ovat valuuttakurssit ja mistä niiden vaihtelut syntyvät? Millaiset lait määräävät valuuttakurssien käsittelyä? Millaisissa tilanteissa kansainvälisesti toimivan konsernin kirjanpidossa käsitellään valuuttakursseja sekä mihin tuloslaskelman ja taseen eriin ne vaikuttavat tilinpäätöksessä? 1.2 Tutkimuksen tarkoitus Aiheeni liittyy jokaisen kansainvälisesti toimivan yrityksen toimintaan. Liiketoiminnan kansainvälistymisen myötä yhä useampi yritys joutuu pohtimaan eri valuuttojen vaikutuksia omaan liiketoimintaansa. Monet suomalaiset yritykset omistavat nykyään tytär- ja osakkuusyrityksiä ympäri maailmaa ja käyvät kansainvälistä kauppaa monien eri maiden kanssa. Liiketoiminnan tai sen osien ulkoistamisesta ulkomaille on myös tullut yleistä. Tämän vuoksi esimerkiksi tehtaita ja myyntiyksiköitä perustetaan eri puolille maailmaa. Vuonna 2009 suomalaisilla yrityksillä tilastoitiin olevan tytäryhtiöitä 120 eri maassa. Ulkomailla sijaitsevia tytäryhtiöitä oli yhteensä 4889, joista 2951 sijaitsi EU-maissa ja loput 1938 EU:n ulkopuolisissa maissa. EU-maissa sijaitsevien tytäryritysten prosentuaalinen osuus kaikista ulkomailla sijaitsevista tytäryrityksistä oli noin 60 prosenttia. EU:n ulkopuolella sijaitsevia tytäryrityksiä oli eniten Venäjällä (468 kpl), Yhdysvalloissa (210 kpl), Norjassa (204 kpl) ja Kiinassa (191 kpl). (Tilastokeskus 2011.) Euron myötä muihin euroalueen maihin suuntautuvien vienti- ja tuontipäätösten teon kynnys on pienentynyt yhteisesti käytettävän valuutan vuoksi. Saman valuutan käytöstä ei aiheudu valuuttakurssien vaihteluiden synnyttämiä kurssieroja. Suomalaiset yritykset käyvät kuitenkin paljon kauppaa Euroopan ulkopuolisten maiden yritysten kanssa ja kohtaavat joka päivä eri valuuttojen käsittelyn. Vuonna 2010 Suomeen tuotiin eniten tuotteita Venäjältä, jonka osuus koko tuonnista oli 17,8 prosenttia. Tuonti Saksasta oli 13,3 prosenttia ja Ruotsista 10,1 prosenttia. Suurin vienti puolestaan oli Ruotsiin 11,5 prosentin osuudella. Jo käydessään kauppaa Venäjän tai Ruotsin
9 9 kanssa yritys kohtaa eri valuutan. Vuonna 2010 Suomen viennistä 29,6 prosenttia suuntautui euroalueelle ja tuonnista 32,3 prosenttia tuli euroalueelta. Suurin osuus ulkomaankaupasta käydään siis EU:n ulkopuolisten maiden kanssa. (Tulli 2011.) Opinnäytetyössäni haluan pohtia tätä ajankohtaista ja yritykselle tärkeää aihetta sekä tuottaa yritystoiminnalle hyödyllistä tietoa. Se antaa tietoa kansainvälisen kaupankäynnin taloudellisista mahdollisuuksista ja uhista. Yritykselle valuuttakurssien vaihtelut voivat olla mahdollisuus, jos se osaa hyödyntää niitä oikein. Toisaalta ne ovat taas uhka ennalta arvaamattomuutensa vuoksi. 1.3 Tutkimuksen rakenne ja tutkimusmenetelmät Olen toteuttanut tutkimuksen kirjallisuuskatsauksena. Tärkeimpänä lähteenä on ollut kirjanpitolaki, jota olen täydentänyt erilaisilla kirjanpitoa ja konsernitilinpäätöstä käsittelevillä teoksilla. Joukossa on myös joitakin verkkojulkaisuja ja valuuttakurssien yleistä teoriaa. Kurssimuutoksia ja niiden merkitystä on havainnollistettu Suomen Pankin Internet-sivuilta löytyvien Euroopan keskuspankin ylläpitämien valuuttakurssitaulukoiden tiedoilla. Loppuun on koottu käytännön yritysesimerkkejä, joissa esitellään muutaman eri yrityksen tilinpäätöksistä tai muista julkaisuista löytyneitä valuuttakursseja koskevia tietoja. Aluksi esittelen lyhyesti valuuttakursseja yleisesti, valuuttamarkkinoita ja valuuttakurssien vaihteluita. Kerron valuuttakurssien merkityksestä yritysten vienti- ja tuontipäätöksiin ja tätä kautta koko kansainväliseen kaupankäyntiin. Tässä osiossa on käytetty aineistona muun muassa Euroopan keskuspankin julkaisemia päiväkohtaisia valuuttakursseja. Tämän jälkeen tarkastelen kirjanpitolaista löytyviä valuuttakurssien käsittelyä koskevia lakeja. Seuraavassa osiossa käsittelen tarkemmin näitä tilanteita, joissa yritys ja konserni joutuvat käsittelemään valuuttakursseja ja esittelen valuuttakurssien vaikutukset tilinpäätökseen. Lopuksi havainnollistan käsiteltyjä asioita esimerkkiyritysten tiedoilla ja kokoan tärkeimmät asiat johtopäätöksiin. Opinnäytetyössä tai sen esimerkeissä ei käsitellä tai oteta huomioon arvonlisäveroja tai muita veroja. Myöskään tullin roolia ulkomaankaupassa ei käsitellä. Työssä ei esitellä tarkemmin yhteisökaupan ja muun ulkomaankaupan eroavaisuuksia, vaan keskitytään tarkastelemaan kurssierojen muodostumista ulkomaankaupassa yleisesti. Konsernitilinpäätöstä koskevissa kappaleissa käsitellään vain kurssieron ja muuntoeron syntymistä ja käsittelyä, joten esimerkiksi konsernin määrittelyä tai muodostumista ei esitellä. Usein tilanteet käytännössä eivät ole aivan niin yksinkertaisia kuin miltä ne teorian pohjalta vaikuttavat ja asioihin on monenlaisia poikkeuksia tai vaihtoehtoisia toimintatapoja. Esittelen tässä työssä kirjanpitolain suosittelemat käytänteet ja joitakin yleisimpiä poikkeuksia.
10 10 2 Valuuttakurssit Valuutta on kolikoiden ja seteleiden muodossa esiintyvä jonkin alueen tai valtion raha. Raha toimii vaihdannan välineenä erilaisten tuotteiden ja palveluiden kaupankäynnissä. Suomen valuutta on ollut vuoden 2002 alusta asti euro. Se toimi kuitenkin tilivaluuttana jo vuodesta Euron valuuttatunnus on EUR. (e-conomic.) Rahan kolme päätehtävää on toimia arvon mittayksikkönä, maksuvälineenä ja sijoituskohteena. Puhuttaessa valuutasta arvon mittayksikkönä käytetään termiä hinnoitteluvaluutta. Valuutta maksuvälineenä on puolestaan laskutusvaluutta. Sijoituskohteena valuutta toimii arvon säilyttäjänä eli sillä voi siirtää ostovoimaa nykyhetkestä tulevaisuuteen. (Haaparanta, Hulkko, Melgin, Rantanen & Vartiainen 1999, 95.) Valuuttakurssilla tarkoitetaan kahden eri valuutan keskinäistä vaihtosuhdetta valuuttamarkkinoilla. Useimmiten se ilmaistaan merkitsemällä, kuinka paljon yksi yksikkö kotimaan valuuttaa on vieraassa valuutassa. Merkitsemistapoja on kuitenkin erilaisia ja se voidaan merkitä ilmaisemalla yhden ulkomaan valuutan yksikön hinta kotimaan valuutassa. Ensimmäistä tapaa kutsutaan eurooppaiseksi merkitsemistavaksi ja jälkimmäistä amerikkalaiseksi. Amerikkalaista tapaa kutsutaan myös suoraksi noteeraukseksi, kun taas eurooppalaista tapaa epäsuoraksi noteeraukseksi. (Kervinen 2008, 3.) Eurooppalaisittain ilmaistuna esimerkiksi euron ja Yhdysvaltain dollarin välinen kurssi oli ,3418. Merkintä ilmaisee yhden euron arvon ulkomaan valuuttana eli yhdellä eurolla saa noin 1,3 dollaria. Jos sama ilmaistaisiin amerikkalaisella tavalla, kurssi olisikin 0,7453. Tämä merkintä ilmaisee yhden dollarin arvon kotimaan valuuttana eli yhdellä dollarilla saa noin 0,75 euroa. Eri lähteiden ylläpitämistä valuuttakurssitaulukoista käy ilmi valuutan osto- ja myyntikurssit. Ostokurssilla tarkoitetaan sitä kurssia, jolla pankki ostaa valuuttaa yrityksiltä. Valuutan myyntikurssi puolestaan on se kurssi, jolla pankki myy valuuttaa. Nämä kurssit saattavat erota toisistaan, jolloin pankilla on mahdollisuus käyttää tämä erojen aikaansaama voitto omien kulujensa kattamiseen. Yrityksen ulkomaan valuutassa olevien ostolaskujen muuntamisessa euroiksi käytetään valuutan myyntikurssia. Tämä johtuu siitä, että yrityksen pitää ostaa pankilta ulkomaan valuuttaa, jotta se voi maksaa ostonsa ulkomaille. Myyntilaskuissa käytetään puolestaan ostokurssia, sillä yritys myy pankille myynnistä saamansa ulkomaanvaluutan. (Kervinen 2008, 4; Mäkinen, Stenbacka & Söderström 2005, ) Valuuttakurssia käytetään muuntaessa jotakin valuuttaa toiseksi valuutaksi. Esimerkiksi euron ja Yhdysvaltain dollarin suhde on merkitty Suomen pankin verkkosivuilla
11 11 1,3418. Tämä tarkoittaa sitä, että yksi euro on noin 1,34 dollaria. Tätä kurssia käyttäen voidaan siis euromääräinen summa, kuten esimerkiksi euroa, muuttaa dollareiksi kertoen rahasumma valuuttakurssilla. Laskutoimituksella x 1,3418 saadaan vastaavaksi dollarimääräksi 1341,80. Jos taas halutaan muuttaa dollaria euroiksi, jaetaan dollarisumma valuuttakurssilla. Laskutoimituksella / 1,3418 saadaan eurosummaksi noin 745,27. Valuuttojen muuntamisen laskutoimitukset on koottu kaavaan 1. K = kotimaan valuutta V = vieras valuutta vk = valuuttakurssi Kotimaan valuutan muuntaminen vieraaksi valuutaksi: K x vk Vieraan valuutan muuntaminen kotimaan valuutaksi: V / vk Kaava 1: Valuutan muuntaminen toiseksi valuutaksi 2.1 Valuuttamarkkinat Valuuttakurssien vaihtelut syntyvät valuutan kysynnän ja tarjonnan muutosten seurauksena. Valuutan kysyntä ja tarjonta tarkoittavat sitä, että pankit, yritykset, erilaiset sijoitusrahastot ja yksityishenkilöt vaihtavat valuuttaa toisiksi valuutoiksi ulkomaankaupan, pankkitalletusten ja lainojen kautta. (Turkka 2011, 9.) Valuuttamarkkinoilla syntyy kysyntää halusta muuttaa kotimaan rahaa ulkomaan rahaksi. Tarjontaa puolestaan syntyy halusta vaihtaa ulkomaan rahaa kotimaan rahaksi. Valuuttamarkkinoilla ei hyödykemarkkinoiden tapaan käydä kauppaa tavaroista tai palveluista, vaan vaihdannan kohteena, eli ostettavana ja myytävänä, on valuutta. Valuuttakurssi on tämän kaupan kohteena olevan valuutan hinta ja se määräytyy kysynnän ja tarjonnan tasapainokohdassa. Tällöin kurssi on tasapainokurssi (equilibrium exchange rate). (Reinikainen 2001, ) Valuuttakurssien vaihteluihin vaikuttavat kuitenkin lisäksi monet muut asiat, joten niiden vaihteluiden ennustaminen on erittäin vaikeaa. Muita vaikuttavia tekijöitä ovat esimerkiksi
12 12 maiden väliset korkoerot, inflaatio, kehittymisen ennustaminen, valtioiden rahapolitiikka ja muut maailman tilanteet. Valuutan hinta ja arvo ovat kaksi eri asiaa. Hinta määräytyy valuutan kysynnän ja tarjonnan perusteella, kun arvo taas määräytyy sen perusteella, mitä valuutalla saa. Valuuttakursseilla on kuitenkin tapana määräytyä sellaisiksi, ettei ostovoima muutu vaihdettaessa yhtä valuuttaa toiseksi valuutaksi. Tietyllä rahasummalla saisi siis yhtä ostettua yhtä paljon hyödykkeitä riippumatta siitä, missä valuutassa raha on. (Reinikainen 2001, 37.) Valuuttamarkkinat ovat maailman suurimmat markkinat. Niiden päiväkohtainen arvo on yli kymmenkertainen yhteenlaskettuun päiväkohtaiseen arvopaperi- eli osakemarkkinoihin verrattuna (Turkka 2011, 9). Valuuttamarkkinat vaikuttavat jokaisen maan talouteen. Kansainvälistä kauppaa käyvillä valtioilla se vaikuttaa ulkoisiin taloussuhdanteisiin. (Reinikainen 2001, 16.) 2.2 Kurssimuutokset Tarkastelin Suomen Pankin Internet-sivuilta löytyvistä päiväkohtaisista valuuttakurssitaulukoista muutamien eri valuuttakurssien muutoksia vuonna Otin vertailuun Yhdysvaltain dollarin (USD), Japanin jenin (JPY), Ruotsin kruunun (SEK) ja Venäjän ruplan (RUB). Valitsin vertailuun eri puolilla maailmaa sijaitsevien, Suomelle tärkeiden maiden valuuttoja. Taulukossa 1 on esitetty näiden neljän eri valuutan valuuttakurssit jokaisen kuukauden viimeisenä päivänä vuonna Suurin vaihtelu on tapahtunut Japanin jenillä. Kuukausien viimeisten päivien valuuttakursseista sen suurin arvo 126,15 oli tammikuun lopussa ja pienin arvo 107,07 oli elokuun lopussa. Japanin jenin valuuttakurssi euroon verrattuna oli siis seitsemässä kuukaudessa pienentynyt noin 15 prosenttia. Euron arvo suhteessa Japanin jeniin oli siis heikentynyt, sillä kun tammikuussa yhdellä eurolla sai noin 126 jeniä, elokuussa sillä sai vain 107 jeniä. Verrattaessa tammikuun lopun ja joulukuun lopun valuuttakursseja nähdään, että vuonna 2010 euro heikentyi myös suhteessa Ruotsin kruunuun ja Yhdysvaltain dollariin. Jokainen valuutoista vaihteli vuoden aikana niin, että euro toisinaan vahvistui ja toisinaan heikkeni. Venäjän rupla oli kuitenkin esimerkkivaluutoista ainoa, joka loppuvuodesta selkeästi heikkeni suhteessa euroon eli euro vahvistui. Alkuvuoden ajan euro heikkeni suhteessa Venäjän ruplaan ja euro oli heikoimmassa asemassa toukokuun lopussa. Loppuvuodesta se kuitenkin vahvistui takaisin alkuvuoden lukemiin. Euro oli vahvimmillaan suhteessa Venäjän ruplaan lokakuun lopussa.
13 13 Päivä USD JPY SEK RUB , ,65 8, , , , , , ,87 9,361 42, , ,68 9, , , ,07 9,389 39, , ,62 9, , , ,79 9, , , ,62 9,623 38, , ,81 9, , , ,93 9, , , ,92 9,726 40, , ,15 10, ,34 Taulukko 1: Valuuttakurssien muutokset vuonna Alkuaikoinaan 1999 vuodenvaihteessa euron arvo oli vain noin 1,18 dollaria (Haaparanta ym. 1999, 87). Nyt vuonna 2011 euro on vahvistunut dollariin nähden niin, että sen arvo pyörii noin 1,3 dollarissa. Kun vuonna 1999 yhdellä euron sai vain noin 1,18 dollaria, nyt sillä saa noin 1,3 dollaria. Euron valuuttakurssi dollariin nähden on siis muuttunut 12 vuodessa noin kymmenen prosenttia. Taulukossa 2 on taulukon 1 arvojen mukaisesti muutettu yksikköä ulkomaan valuuttaa euroiksi tammikuun viimeisen päivän kurssilla ja joulukuun viimeisen päivän kurssilla. Taulukosta nähdään, että esimerkiksi Japanin jenin arvoisen erän euromääräinen arvo on muuttunut vuoden aikana 16 prosenttia. Tammikuun viimeisenä päivänä se on ollut euroiksi muutettuna noin 792 euroa, kun taas joulukuun viimeisenä päivänä sen arvo onkin ollut jo noin 920 euroa. Ruotsin kruunuissa olleen erän arvo on muuttunut noin 14 prosenttia, Yhdysvaltain dollareissa ollut erä noin viisi prosenttia ja Venäjän ruplissa ollut erä noin neljä prosenttia. Jos esimerkissä olisi kyse ostosta, yritykselle olisi syntynyt Japanin jenin arvoisesta velasta kurssitappiota noin 127 euroa, sillä se joutuisi maksamaan alkuperäistä enemmän ostostaan. Jos taas erä olisikin myynti, yritykselle olisi kertynyt kurssivoittoa noin 127 euroa, sillä se saisi alkuperäistä enemmän rahaa. Esimerkin summa on hyvin pieni ja todellisuudessa yrityksissä pyörii paljon isompia rahasummia. Kuitenkin jo tämä esimerkki havainnollistaa sitä, kuinka suuri merkitys valuuttakurssien vaihteluilla voi olla yritykselle, sillä prosenttiluku vuoden aikana tapahtuneesta muutoksesta pätee rahasummasta riippumatta. Kaikkien esimerkkivaluuttojen tapauksessa ostosta olisi kertynyt kurssitappiota ja myynnistä kurssivoittoa.
14 ,00 yksikköä ulkomaan valuuttaa muutetaan euroiksi muutos % alkuperäisestä USD 71602, , ,63 5 % JPY 792,71 920,39 127,68 16 % SEK 9766, , ,10 14 % RUB 2361, ,78 87,95 4 % Taulukko 2: Esimerkki kurssimuutosten suuruudesta. 2.3 Kansainvälinen kauppa Onnistunut kansainvälinen kauppa voidaan nähdä valuuttakursseilla hyötymisenä. Kansainvälisessä kaupassa tulee aina ajatella samanaikaisesti kotimaan hintoja, ulkomaan hintoja ja valuuttakursseja. Vienti- ja tuontipäätöksiin vaikuttaa se, onko valuuttojen välinen suhde edullinen. Kansainvälinen kauppa on yksi valuuttakurssien kehittymiseen vaikuttava tekijä ja näin ollen vienti- ja tuontipäätökset vaikuttavat osaltaan taas valuuttakurssien muutoksiin. (Reinikainen 2001, 32.) Yrityksen ei kannata lähteä ulkomaankauppaan, jos valuuttakurssien odotetaan olevan huonot yrityksen tilanteen kannalta. Jos esimerkiksi yritys joutuu valuuttakurssin vuoksi hinnoittelemaan ulkomaille myymänsä tuotteen tai palvelun niin, että se saa oman maan valuutassa haluamansa summan, saattaa sen myymän tuotteen arvo ulkomaiselle ostajalle nousta liian korkeaksi. Tällaisessa tapauksessa ostaja saattaakin ostaa oman maansa tarjoajalta, jonka ei tarvitse ottaa huomioon valuuttakursseja. Tällaisten tilanteiden vuoksi yrityksen tulee aina harkita etukäteen minkä maiden kanssa se käy kauppaa ja millä hinnalla. Valuuttakurssit vaikuttavat yritysten hinnoittelupäätöksiin. Euron myötä suomalaisten kansainvälistä kauppaa käyvien yritysten eri valuuttojen kurssieroihin liittyvät ongelmat ovat osittain vähentyneet Euroopan sisäisessä kaupankäynnissä yhteisen valuutan vuoksi. Siltikin Suomi käy kauppaa monien Euroopan ulkopuolisten maiden kanssa, jolloin se joutuu tekemisiin valuuttakurssien vaihteluiden kanssa. Eri valuuttakurssit voivat olla erityisesti pienille ja keskisuurille yrityksille este lähteä harjoittamaan ulkomaankauppaa siihen liittyvien liian suurten liiketoimintakulujen vuoksi. Euroalueen ulkopuolisen viennin ja tuonnin arvo voi helposti muuttua ja sitä on vaikeaa arvioida etukäteen. Loppujen lopuksi saatavasta rahamäärästä ei voida olla varmoja, ellei yritys ole käyttänyt suojauskeinoja. (Haaparanta ym. 1999, 274.)
15 15 3 Kirjanpitolaki Kirjanpitolaista löytyy eri valuuttojen käsittelyä koskevia säädöksiä. Kirjanpitolain on laatinut ja sitä ylläpitää kirjanpitolautakunta (KILA). Kirjanpitolain luvun viisi säädöksessä kolme (5:3 ) säädetään ulkomaanrahan määräisten saamisten, velkojen ja muiden sitoumusten arvostamisesta ja jaksottamisesta. Kirjanpitolain luvun kuusi säädös kuusi (6:6 ) taas ohjeistaa ulkomaisen tytäryhtiön tilinpäätöserien käsittelyssä. Lisäksi hyvä kirjanpito edellyttää kirjanpitolain luvun kolme säädöksessä kolme (3:3 ) esiteltyjen yleisten kirjanpitoperiaatteiden noudattamista. Ulkomaanrahalla tarkoitetaan kirjanpitolaissa jotain muuta valuuttaa kuin euroa. Suomalaisten yritysten tulee kuitenkin laatia tilinpäätöksensä euroina. Tämä edellyttää siis sitä, että eri valuutoissa olevat erät tulee muuttaa euroiksi viimeistään tilinpäätöksen laatimisen yhteydessä. (Jänkälä & Kaisanlahti 2009, 71; Leppiniemi & Leppiniemi 2007, 428.) Yritys kirjaa tilikauden aikana liiketapahtumansa juoksevaan kirjanpitoon. Liiketapahtumia ovat menot, tulot, rahoitustapahtumat sekä niiden oikaisu- ja siirtoerät (Tomperi 2008, 13). Juoksevaa kirjanpitoa pidetään yleensä euroissa, mutta yritys voi halutessaan pitää sitä myös osittain tai kokonaan yhdessä tai useammassa muussa valuutassa. Kirjanpitolaki ei määrää juoksevassa kirjanpidossa käytettävää valuuttaa. (Leppiniemi & Leppiniemi 2007, 428.) 3.1 Ulkomaanrahan määräiset erät Kirjanpitolaissa luvun viisi säädöksessä kolme (5:3 ) säädetään ulkomaanrahan määräisten saamisten, velkojen ja muiden sitoumusten käsittelyä. Saamisilla tarkoitetaan, että yritys on luovuttanut jonkin suoritteen, mutta ei ole vielä saanut siitä maksua. Velkaa puolestaan syntyy, kun yritys on vastaanottanut jonkin suoritteen, jota se ei ole vielä maksanut. Kirjanpitolautakunta julkaisi myös yleisohjeen ulkomaanrahan määräisten sitoumusten muuntamisesta euromääräisiksi. Edellinen annettu ohje koski ulkomaanrahan määräisten sitoumusten muuttamista Suomen rahaksi. Uusi ohje korvasi tämän vanha ohjeen. (Kirjanpitolautakunta 2005.) Yrityksellä on siis kirjanpidossaan sellaisia saamisia, velkoja ja muita rahoituseriä, jotka ovat ulkomaanrahassa. Kirjanpitolain mukaan nämä erät muunnetaan euroiksi pääsääntöisesti käyttäen tilinpäätöspäivän valuuttakurssia. Yrityksen tilinpäätöspäivä on yleensä kuukauden tai vuoden viimeinen päivä. Kirjanpitolaissa tilinpäätöspäivän kurssiksi määritellään Euroopan keskuspankin noteeraama tilinpäätöspäivän kurssi. Tämä kurssi esittää yhden euron arvon jonakin muuna valuuttana. Yritykset voivat kuitenkin halutessaan käyttää myös esimerkiksi
16 16 Suomen Pankin laskemia eri maiden välisiä valuuttakursseja, jotka on johdettu Euroopan keskuspankin valuuttakursseista tai liikepankkien itse julkaisemiaan valuuttojen osto- ja myyntikursseja. (Kirjanpitolautakunta 2005; Leppiniemi & Leppiniemi 2007, 429.) Tilinpäätöspäivän kurssin käytöstä ulkomaanrahan määräisten erien muuntamisessa voidaan poiketa, jos yritys on erikseen sopinut tietyn valuuttakurssin käytöstä (Kirjanpitolautakunta 2005). Tällaiset sopimukset kuuluvat valuuttakurssien suojausmenetelmiin, jotka jätetään tämän opinnäytetyön ulkopuolelle. Todellisuudessa suurin osa yrityksistä käyttää jonkinlaista suojausmenetelmää, sillä valuuttariskit ovat muuten liian suuret. Lain mukaan kurssierot kirjataan tulosvaikutteisesti sillä tilikaudella, jolla ne ovat syntyneet. Tulosvaikutteisuudella tarkoitetaan sitä, että tilikaudella syntyneet tulot ja menot kirjataan tuloslaskelmaan tuloiksi ja menoiksi. Tämä koskee sekä realisoituneita että realisoitumattomia eriä. Realisoituneet erät tarkoittavat toteutuneita eriä, kun taas realisoitumattomat erät eivät ole vielä toteutuneet. Realisoitumattomia eriä voidaan kutsua laskennallisiksi eriksi. Tulosvaikutteinen kirjaaminen tarkoittaa siis sitä, että myös kurssiero tulee lähtökohtaisesti kirjata riippumatta siitä onko se jo syntynyt. (Kirjanpitolautakunta 2005.) Kurssierojen tulosvaikutteisesta kirjaamisesta voidaan kuitenkin poiketa kurssivoittojen osalta, jos saaminen tai velka on pitkäaikainen. Pitkäaikaisuudella tarkoitetaan sitä, että kyseinen erä erääntyy yli vuoden päästä tilinpäätöspäivästä. Se vaikuttaa siis yrityksen liiketoimintaan pitkäaikaisesti. Tämä pitkäaikaisesta erästä syntynyt kirjaamaton kurssivoitto tulee kuitenkin tulouttaa eli kirjata tuloslaskelmaan viimeistään erän suorituksen yhteydessä eli silloin, kun saamisesta tai velasta tapahtuu maksu. (Kirjanpitolautakunta 2005.) 3.2 Valuuttakurssit konsernitilinpäätöksessä Kirjanpitolaista on vuoden 1993 alusta alkaen löytynyt säännöksiä konsernitilinpäätöstä koskien. Kirjanpitolautakunta antoi yleisohjeen Tähän ohjeeseen on sittemmin tullut muutoksia 2004 ja Kirjanpitolain kuudennen luvun säädöksessä kuusi (6:6 ) ohjeistetaan ulkomaisten tytäryhtiöiden tilinpäätöserien käsittelyä. Kirjanpitolautakunta julkaisi yleisohjeen konsernitilinpäätöksen laatimisesta. Tähän ohjeeseen sisältyy myös ulkomaisen tytäryrityksen tilinpäätöstietojen yhdisteleminen (Kirjanpitolautakunta 2006.). Kirjanpitolaissa säädetään muun muassa konsernitilinpäätöksen sisällöstä. Siitä tulee löytyä konsernituloslaskelma, konsernitase, konsernin rahoituslaskelma ja liitetiedot. Emoyhtiön toimintakertomuksessa on esitettävä myös olennaisimmat tiedot konsernin toiminnasta ja sen kehittymisestä. (Ahti, Tikkanen, Vierros & Viljanen 2008, 17; Alhola, Koivikko & Räty 2003, 31.)
17 17 Säännöksen mukaan konsernia tulee käsitellä yhtenä taloudellisena kokonaisuutena. Tämä tarkoittaa tuloksen ja aseman esittämistä siten kuin kaikki konserniyritykset muodostaisivat yhden kirjanpitovelvollisen. Konsernitilinpäätöksessä tulee siis esittää ulkomaiset tytär- ja osakkuusyritykset samalla tavalla kuin kotimaisetkin. Yhdistelyssä joudutaan kuitenkin kiinnittämään huomiota tytäryrityksen oman pääomaan ja sen tilinpäätöksen euroiksi muuntamiseen. (Alhola ym. 2003, 117.) Kaikkien konserniyhtiöiden erillistilinpäätösten yhdistelemistä yhdeksi konsernitilinpäätökseksi kutsutaan konsolidoinniksi. Jotta yhdistely voidaan suorittaa, on konserniyhtiöiden tilinpäätökset muunnettava samaan muotoon käyttäen emoyhtiön tai konsernin laskentaperiaatteita. Lisäksi ulkomaisten tytäryritysten erillistilinpäätökset muutetaan niiden kirjaamisvaluutasta euroiksi konsernitilinpäätöksen laatimista varten. (Alhola ym. 2003, ) Kun ulkomaalaisen tytäryrityksen tilinpäätöstä muunnetaan euroiksi, taseen erät muunnetaan kirjanpitolautakunnan suosituksen mukaan käyttäen tilinpäätöspäivän kurssia ja tuloslaskelma käyttäen tilikauden keskikurssia. Keskikurssi on esimerkiksi edellisen tilikauden viimeisen kuukauden viimeisen päivän ja tilikauden jokaisen kuukauden viimeisen päivän kurssin keskiarvo. Tytäryrityksen liitetiedot muunnetaan käyttäen näitä samoja periaatteita. On mahdollista kuitenkin käyttää tytäryhtiöiden tilinpäätösten euroiksi muuntamisessa myös joitakin muita hyvän kirjanpitotavan mukaisia menetelmiä. Näitä vaihtoehtoisia muuntamismenetelmiä käsitellään tarkemmin kappaleessa viisi. (Alhola ym. 2003, 118.) Syynä eri kurssien käyttämiselle tilinpäätöksen muuntamisessa on se, että tase kuvaa yrityksen varojen ja velkojen tilannetta tilinpäätöspäivänä, kun taas tuloslaskelma esittää koko tilikauden aikana tapahtuneet tulot ja menot. Tuloslaskelma esitetään virtasuureena eli tietyn ajanjakson tapahtumina, kun taas tase esitetään varantosuureena eli tietyn ajankohdan tilanteena. (Alhola ym. 2003, 118.). 3.3 Yleiset kirjanpitoperiaatteet Valuuttakurssien käsittelyssä ja tilinpäätöksen laatimisessa tulee muistaa noudattaa myös kirjanpitolain kolmannen luvun kolmannen säädöksen (3:3 ) esittämiä yleisiä kirjanpitoperiaatteita. Lisäksi hyvä kirjanpitotapa edellyttää kolmannen luvun toisen säädöksen (3:2 ) mukaisesti oikeita ja riittäviä tietoja (true and fair view). Oikeiden ja riittävien tietojen antaminen tarkoittaa sitä, että yritys ilmaisee kirjanpitonsa kautta yrityksen aidon tilanteen ja antaa muun muassa tarkentavia tietoja tilinpäätöksensä liitetiedoissa. Tähän liittyy myös yleisiin kirjanpitoperiaatteisiin kuuluva sisältöpainotteisuus. Yrityksen tulisi kiinnittää huomiota liiketapahtumiensa todelliseen sisältöön eikä vain niiden oikeudelliseen muotoon. (Jänkälä & Kaisanlahti 2009.)
18 18 Hyvään kirjanpitotapaan kuuluu muun muassa oletus toiminnan jatkuvuudesta. Yritykseltä odotetaan johdonmukaisuutta valittujen kirjanpitokäytäntöjen noudattamisessa niin, että valittuja laatimisperiaatteita ja -menetelmiä käytetään tilikaudesta toiseen. Kerran valittua menetelmää tulisi jatkaa vuodesta toiseen. Johdonmukaisuuden periaate koskee myös kurssivoittoja ja tappioita. Tämän vuoksi yrityksen kannattaa pohtia minkä tavan se valitsee esimerkiksi realisoitumattomien kurssivoittojen ja tappioiden tuloslaskelmaan kirjaamisessa sekä mitä kurssia ja tapaa se käyttää muuntaessaan ulkomaan valuutan määräisiä eriä. Valitun menettelytavan käyttämiseen tulee sitoutua. (Ahti ym. 2008, 18; Kirjanpitolautakunta 2005.) Kirjanpidon yleisiin periaatteisiin kuuluu myös varovaisuus, jonka pitäisi olla tilikauden tuloksesta riippumatonta. Varovaisuus edellyttää muun muassa sitä, että otetaan huomioon vain tilikaudella toteutuneet voitot, kaikki poistot ja arvonalennukset taseen vastaavista sekä velkojen arvonlisäykset. Lisäksi kaikki päättyneeseen tai edellisiin tilikausiin liittyvät vastuut ja mahdolliset menetykset, jotka ovat ennakoitavissa, tulisi ottaa huomioon. Tämä tulisi tehdä, vaikka ne tulisivatkin yrityksen tietoon vasta tilikauden päättymisen jälkeen. (Ahti ym. 2008, 19.) Varovaisuuden periaate liittyy läheisesti kurssieroihin. Realisoitumattomien kurssivoittojen käsittely edellyttää erityistä varovaisuutta, sillä ne eivät välttämättä toteudu. Tällainen uhka on erittäin merkittävä varsinkin, jos kurssivoiton odotetaan realisoituvan vasta pidemmän ajan, kuten vuoden tai pidemmän ajan, kuluttua. Varovaisuutta edellytetään, sillä yritys ei saa kaunistella tulostaan. Sellaisten kurssivoittojen esittäminen, jotka eivät välttämättä toteudu, väärentävät tilinpäätöksessä yrityksen taloudellista menestystä. Oikean kuvan antamiseksi kaikki tappiot, niin realisoituneet kuin realisoitumattomat, tulisi huomioida heti riippumatta siitä, kuinka pitkäaikaisista eristä ne syntyvät. 4 Ulkomaanrahan määräisten erien käsittely Kansainvälisesti toimiva yritys joutuu käsittelemään valuuttakursseja lähes koko ajan. Jos yritys pitää juoksevaa kirjanpitoaan euroissa, sen tulee muuttaa ulkomaan valuutassa olevat ostonsa ja myyntinsä euroiksi juoksevaan kirjanpitoon sekä muuttaa ulkomaan valuutassa olevat erät euroiksi tilinpäätöspäivänä. Lisäksi valuuttakurssit vaikuttavat esimerkiksi lainojen ja muiden rahoitustapahtumien kirjaamiseen. Yritysten kohtaamana erikoistilanteena esittelen ulkomaankaupassa suoritettujen ennakkomaksujen käsittelyn.
19 19 Ulkomaanrahan määräisten erien käsittelyssä yrityksellä ei ole paljoa valinnan varaa, vaan sen täytyy noudattaa kirjanpitolautakunnan ohjeita. Ainoastaan etukäteen laadituilla sopimuksilla tietyn valuuttakurssin käytöstä voidaan poiketa annetuista ohjeista. 4.1 Ostot ja myynnit juoksevassa kirjanpidossa Yritys merkitsee liiketapahtumansa kirjanpitoon tilikauden aikana sitä mukaa, kun niitä syntyy. Tätä tilikauden aikaista kirjanpitoa kutsutaan juoksevaksi kirjanpidoksi. Juokseva kirjanpito on siis eräänlaista liiketapahtumien muistiin kirjaamista, jonka pohjalta tilinpäätös sitten aikanaan luodaan. Kirjauksia tehdään eri tileille niin, että jokaiselle liiketapahtumalla kirjataan rahan lähde ja rahan käyttö. Tilien debet-puolelle kirjataan rahan käyttö ja kreditpuolelle sen lähde. Jokaiselle kirjaukselle löytyy siis vastakirjaus. Juoksevaan kirjanpitoon liiketapahtumat kirjataan yleensä syntymäajankohdan kurssiin eli suoriteperusteisesti. Suoriteperusteisuus tarkoittaa käytännössä sitä, että kaikki menot, tulot ja rahoitustapahtumat kirjataan kirjanpitoon käyttäen Euroopan keskuspankin kyseisten liiketapahtumien syntymispäivälle noteeraamia valuuttakursseja. Meno syntyy, kun suorite vastaanotetaan ja tulo, kun suorite luovutetaan. Kurssiero kirjataan vasta maksun yhteydessä. Liiketapahtumaan liittyvät mahdolliset hyvityslaskut, alennukset ja muut vastaavat muutokset kirjataan myös käyttäen samaa kurssia. Syntymisajankohdan kurssia kutsutaan myös avistakurssiksi. (Leppiniemi & Leppiniemi 2007, 429.) Juoksevaan kirjanpitoon on päivittäin kirjattava kaikki valuuttamääräiset käteismaksut. Muut valuuttamääräiset erät tulee kirjata vähintään kuukausikohtaisesti tai muulla jaksotuksella viimeistään neljän kuukauden kuluessa kalenterikuukauden päättymisestä. Ulkomailla sijaitsevan tytäryrityksen juoksevassa kirjanpidossa voidaan kalenterikuukauden tai vastaavan ajanjakson maksutapahtumien kirjaamisessa käyttää esimerkiksi tytäryrityksen oman maan valuuttaa. Nämä tytäryrityksen kirjanpitoon kirjatut ulkomaan valuutassa olevat erät täytyy kuitenkin muuttaa euroiksi viimeistään neljän kuukauden kuluttua kalenterikuukauden tai jakson päättymisestä. (Kirjanpitolautakunta 2005.) Pääsäännöstä poiketen yritys voi myös kirjata valuuttamääräiset maksusuoritteensa päiväkohtaisessa kirjanpidossa käyttäen esimerkiksi viikko- tai kuukausikohtaisesti ennalta määriteltyjä kiinteitä kursseja. Tämä kuitenkin edellyttää sitä, että kiinteän kurssin käyttö ei saa aikaan suurta eroa verrattuna tapahtuman syntymäajankohdan kurssin käyttöön. Niitä ei saa myöskään esittää tilinpäätöksessä niin, että ero tapahtumapäivän kurssin käyttämiseen olisi merkittävä. Silloin kun ulkomaanrahan määräiset saamiset, velat tai muut erät muutetaan jollain muulla kuin tilinpäätöspäivän kurssilla, tästä tulee mainita liitetiedoissa. (Kirjanpitolautakunta 2005.)
20 20 Esimerkiksi yritys ostaa vaihto-omaisuutta Ruotsista kruunun arvosta (Taulukko 3). Liiketapahtuman syntymispäivänä euron ja kruunun välinen kurssi on 9,1590. Tällöin yritys kirjaa liiketapahtuman ,22 euroa per ostot an ostovelat. Tässä vaiheessa ei ole vielä syntynyt minkäänlaista kurssieroa. Jos Ruotsin kruunun ja euron välinen valuuttakurssi ei muuttuisi, liiketapahtumasta ei syntyisi ollenkaan kurssieroa. Ostovelan maksupäivänä kurssi olisi siis sama ja maksusuoritus kirjattaisiin per ostovelat an shekkitili. Kurssiero syntyy, jos velan maksupäivänä valuuttakurssi on muuttunut liiketapahtuman syntymispäivästä. Edellisen esimerkin tapauksessa kurssi velan maksupäivänä olisikin esimerkiksi 9,2310. Tässä tapauksessa velan euromääräinen arvo olisikin muuttunut ja se olisi nyt ,06 euroa. Ostavalle yritykselle syntyy kurssivoittoa liiketapahtuman syntymisajankohdan eurosumman ja maksupäivän eurosumman erotuksen verran eli 85,16 euroa (10 918, ,06). ostojen ostovelat ostot kurssierot shekki 10918, , ,22 85, ,06 Taulukko 3: Ostajan kirjanpito Kurssivoiton vuoksi ostavan yrityksen ei tarvitsekaan todellisuudessa maksaa euroina niin paljon, kuin aluksi oli kirjattu. Tässä maksusuorituksessa ostovelat kirjataan maksetuksi, mutta shekkitililtä ei maksetakaan velan suuruista määrää. Jotta tilit menevät tasan, kirjataan kurssivoitto ostojen kurssierot tilin kredit-puolelle. Jos tässä tilanteessa yritys olisikin ollut myyjän asemassa, sille olisi syntynyt luonnollisesti kurssitappiota (Taulukko 4). Kurssitappio tarkoittaa sitä, että myyjä saa liiketapahtumasta lopulta vähemmän rahaa, kuin alkuperäinen kirjaus oli. Myyntisaamiset kirjataan pois, mutta shekkitilille ei tulekaan yhtä paljon rahaa. Myyntien kurssierot -tilin debet-puolelle kirjataan kurssitappio. Liiketapahtumissa myös ostajalle voi syntyä kurssitappiota ja myyjälle kurssivoittoa. Tällainen tilanne edellyttää sitä, että euron asema suhteessa toiseen valuuttaan on heikentynyt liiketa-